ddrg/super_eurlex huggingface dataset:
Návrh NARIADENIE EURÓPSKEHO PARLAMENTU A RADY ktorým sa zrušuje nariadenie Rady (ES) č. 1342/2007 o spravovaní určitých obmedzení dovozu určitých výrobkov z ocele z Ruskej federácie /* KOM/2011/0715 v konečnom znení - 2011/0315 (COD) */





DÔVODOVÁ SPRÁVA Obchod s určitými výrobkami z ocele medzi Európskou úniou a Ruskou federáciou sa riadi dohodou, v ktorej sa stanovujú aj kvóty na dovoz ocele s pôvodom v Ruskej federácii do Európskej únie. Podľa článku 10 ods. 4 dohody sa pri pristúpení Ruskej federácie k Svetovej obchodnej organizácii musí platnosť dohody ukončiť a kvóty sa musia zrušiť. V tomto návrhu sa preto predpokladá zrušenie nariadenia Rady (ES) č. 1342/2007, ktorým sa vykonáva uvedená dohoda v Európskej únii, s účinnosťou odo dňa, ku ktorému sa Ruská federácia stane členom Svetovej obchodnej organizácie. 2011/0315 (COD) Návrh NARIADENIE EURÓPSKEHO PARLAMENTU A RADY ktorým sa zrušuje nariadenie Rady (ES) č. 1342/2007 o spravovaní určitých obmedzení dovozu určitých výrobkov z ocele z Ruskej federácie EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 207, so zreteľom na návrh Európskej komisie, po predložení návrhu právneho predpisu národným parlamentom, konajúc v súlade s riadnym legislatívnym postupom, keďže: (1) Dohoda o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ruskou federáciou na strane druhej[1], ďalej len „DPS“, nadobudla platnosť 1. decembra 1997. (2) V článku 21 ods. 1 DPS sa stanovuje, že obchod s určitými výrobkami z ocele sa riadi hlavou III tejto dohody s výnimkou jej článku 15 a ustanoveniami dohody o množstvových opatreniach. (3) Európske spoločenstvo a vláda Ruskej federácie uzatvorili takúto dohodu o obchode s určitými výrobkami z ocele[2] (ďalej len „dohoda“) 26. októbra 2007. (4) S cieľom vykonať túto dohodu Rada prijala 22. októbra 2007 nariadenie (ES) č. 1342/2007 o spravovaní určitých obmedzení dovozu určitých výrobkov z ocele z Ruskej federácie[3]. (5) V dohode sa stanovuje, že v prípade, že Ruská federácia pristúpi k Svetovej obchodnej organizácii pred uplynutím platnosti dohody, platnosť dohody sa ukončí a následne sa a ku dňu pristúpenia zrušia množstvové limity. (6) Odo dňa, ku ktorému sa Ruská federácia stane členom Svetovej obchodnej organizácie, nebude viac potrebné nariadenie na vykonávanie dohody. Nariadenie (ES) č. 1342/2007 by sa preto malo zrušiť s účinnosťou od daného dátumu, PRIJALI TOTO NARIADENIE: Článok 1 Nariadenie (ES) č. 1342/2007 sa týmto zrušuje. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Účinnosť nadobúda ku dňu, ku ktorému Ruská federácia pristúpi k Svetovej obchodnej organizácii. Komisia na tento účel uverejní oznámenie v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Európsky parlament Za Radu predseda predseda [1] Ú. v. ES L 327, 28.11.1997, s. 3. [2] Ú. v. EÚ L 300, 17.11.2007, s. 52. [3] Ú. v. EÚ L 300, 17.11.2007, s. 1.
EURÓPSKA KOMISIA

V Bruseli28. 2. 2012

COM(2012) 67 final

This document was downgraded/declassified

Date : 25.08.2017

By : K. Vandenberghe

Authority : DG RTD

Odporúčanie pre

ROZHODNUTIE RADY

o poverení začatím rokovaní o dohode o vedecko-technologickej spolupráci medzi Európskym spoločenstvom pre atómovú energiu na jednej strane a Švajčiarskou konfederáciou na strane druhej, ktorou sa Švajčiarska konfederácia pridruží k rámcovému programu Európskeho spoločenstva pre atómovú energiu (Euratom) v oblasti jadrového výskumu a odbornej prípravy (2012 – 2013)
Návrh ROZHODNUTIE EURÓPSKEHO PARLAMENTU A RADY o mobilizácii nástroja flexibility /* COM/2013/0559 final */





DÔVODOVÁ SPRÁVA Medziinštitucionálna dohoda zo 17. mája 2006[1] umožňuje mobilizáciu nástroja flexibility na financovanie jednoznačne špecifikovaných výdavkov, ktoré by nebolo možné financovať v rámci stropov, ktoré sú k dispozícii v jednom alebo vo viacerých okruhoch viacročného finančného rámca. V súlade s bodom 27 medziinštitucionálnej dohody a po preskúmaní všetkých možností na presun prostriedkov v rámci okruhu 1b Komisia navrhuje mobilizovať nástroj flexibility na doplnenie financovania vo všeobecnom rozpočte Európskej únie na rozpočtový rok 2013 nad úroveň stropu stanoveného pre okruh 1b o 134 049 037 EUR, určených na financovanie Európskeho sociálneho fondu na účely zvýšenia príspevkov pre Francúzsko, Taliansko a Španielsko na rok 2013 . Obom zložkám rozpočtového orgánu sa pripomína, že toto rozhodnutie sa v Úradnom vestníku Európskej únie nesmie uverejniť neskôr než príslušný opravný rozpočet na rok 2013. Návrh ROZHODNUTIE EURÓPSKEHO PARLAMENTU A RADY o mobilizácii nástroja flexibility EURÓPSKY PARLAMENT A RADA EURÓPSKEJ ÚNIE, so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[2], a najmä na jej piaty odsek bodu 27, so zreteľom na návrh Európskej komisie, keďže po preskúmaní všetkých možností na presun prostriedkov v rámci okruhu 1b je potrebné mobilizovať nástroj flexibility na doplnenie financovania vo všeobecnom rozpočte Európskej únie na rozpočtový rok 2013 nad úroveň stropu stanoveného pre okruh 1b o 134 049 037 EUR určených na financovanie Európskeho sociálneho fondu na účely zvýšenia príspevkov pre Francúzsko, Taliansko a Španielsko na rok 2013, o celkovú sumu 150 000 000 EUR, PRIJALI TOTO ROZHODNUTIE: Článok 1 Pre všeobecný rozpočet Európskej únie na rozpočtový rok 2013 sa nástroj flexibility využije na poskytnutie sumy vo výške 134 049 037 EUR vo viazaných rozpočtových prostriedkoch v rámci okruhu 1b. Táto suma sa použije na doplnenie financovania Európskeho sociálneho fondu v rámci okruhu 1b. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ C 139, 14.6.2006, s. 1. [2] Ú. v. EÚ C 139, 14.6.2006, s. 1.
Návrh ROZHODNUTIE RADY, ktorým sa predlžuje platnosť rozhodnutia 2012/96/EÚ /* COM/2013/0543 final - 2013/0261 (NLE) */





DÔVODOVÁ SPRÁVA Rozhodnutím Rady 2012/470/EÚ zo 7. augusta 2012 bola predĺžená platnosť rozhodnutia Rady 2012/96/EÚ do 20. augusta 2013 a bolo pozastavené uplatňovanie primeraných opatrení stanovených v rozhodnutí 2002/148/ES. Vzhľadom na neistotu, pokiaľ ide o presný časový rozvrh, kedy sa budú v súlade s globálnou politickou dohodou konať v Zimbabwe voľby, a s ohľadom na preskúmanie primeraných opatrení bezprostredne po uvedených voľbách sa Rade navrhuje, aby prijatím pripojeného návrhu predĺžila platnosť rozhodnutia Rady 2012/96/EÚ o šesť mesiacov. 2013/0261 (NLE) Návrh ROZHODNUTIE RADY, ktorým sa predlžuje platnosť rozhodnutia 2012/96/EÚ RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000[1] (ďalej len „dohoda o partnerstve medzi krajinami AKT a ES“), revidovanú v Ouagadougou, Burkina Faso 22. júna 2010[2], a najmä na jej článok 96, so zreteľom na vnútornú dohodu o opatreniach, ktoré sa majú prijať, a o postupoch, ktoré sa majú dodržiavať pri vykonávaní dohody o partnerstve medzi krajinami AKT a ES[3], a najmä na jej článok 3, so zreteľom na návrh Komisie, keďže: (1) Rozhodnutím 2002/148/ES boli ukončené porady so Zimbabwianskou republikou podľa článku 96 ods. 2 písm. c) Dohody z Cotonou a boli prijaté primerané opatrenia. Odvtedy sa tieto opatrenia každý rok prispôsobujú a preskúmava sa obdobie ich uplatňovania. (2) Aby Únia preukázala trvalé odhodlanie podporovať politický proces v rámci globálnej politickej dohody, Rada sa 7. augusta 2012 rozhodla predĺžiť platnosť rozhodnutia 2012/96/EÚ a pozastaviť uplatňovanie primeraných opatrení, ktorými sa obmedzuje spolupráca so Zimbabwe podľa článku 96 Dohody z Cotonou, na obdobie 12 mesiacov. (3) Na základe rozhodnutia Rady preskúmať primerané opatrenia v súlade s globálnou politickou dohodou bezprostredne po uskutočnení volieb v Zimbabwe by mala byť platnosť rozhodnutia 2012/96/EÚ predĺžená a zároveň by sa malo zachovať pozastavenie primeraných opatrení. (4) Európska únia sa môže kedykoľvek rozhodnúť toto rozhodnutie preskúmať, PRIJALA TOTO ROZHODNUTIE: Článok 1 Platnosť rozhodnutia 2012/96/EÚ a jeho primeraných opatrení sa týmto predlžuje do 20. februára 2014. Uplatňovanie primeraných opatrení však zostáva pozastavené. Primerané opatrenia sa nepretržite preskúmavajú a v prípade vážneho zhoršenia situácie v Zimbabwe sa znovu začnú uplatňovať. V každom prípade sa tieto opatrenia preskúmajú šesť mesiacov po nadobudnutí účinnosti tohto rozhodnutia. Článok 2 Toto rozhodnutie nadobúda účinnosť dňom jeho prijatia. Uverejní sa v Úradnom vestníku Európskej únie. V Bruseli Za Radu predseda [1] Ú. v. ES L 317, 15.12.2000, s. 3. [2] Ú. v. EÚ L 287, 4.11.2010, s. 3. [3] Ú. v. ES L 317, 15.12.2000, s. 376, v znení Ú. v. EÚ L 247, 9.9.2006, s. 48.
Návrh ROZHODNUTIE RADY o uzavretí v mene Európskej únie a jej členských štátov Dodatkového protokolu k Dohode o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej na účely zohľadnenia pristúpenia Chorvátska k Európskej únii /* COM/2014/042 final - 2014/0019 (NLE) */





DÔVODOVÁ SPRÁVA Rada 24. septembra 2012 poverila Komisiu začatím rokovaní s Kórejskou republikou o uzavretí Dodatkového protokolu k Dohode o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej na účely zohľadnenia pristúpenia Chorvátska k Európskej únii (ďalej len „protokol“). Tieto rokovania boli úspešne dokončené 8. novembra 2013 parafovaním protokolu. Komisia navrhuje, aby Rada prijala dve rozhodnutia: a) o podpísaní a o predbežnom vykonávaní protokolu v mene Európskej únie a jej členských štátov a b) o uzavretí protokolu v mene Európskej únie a jej členských štátov. V Akte o pristúpení Chorvátska, najmä v jeho článku 6 ods. 2 druhom pododseku sa stanovuje, že Únia koná takisto v mene členských štátov. Pripojený návrh sa týka rozhodnutia Rady o uzavretí protokolu. Komisia navrhuje, aby Rada: – uzavrela protokol v mene Európskej únie a jej členských štátov. Zároveň sa navrhuje rozhodnutie o podpísaní a o predbežnom vykonávaní protokolu v mene Európskej únie a jej členských štátov. 2014/0019 (NLE) Návrh ROZHODNUTIE RADY o uzavretí v mene Európskej únie a jej členských štátov Dodatkového protokolu k Dohode o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej na účely zohľadnenia pristúpenia Chorvátska k Európskej únii RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 91, článok 100 ods. 2, článok 167 ods. 3, článok 207 a článok 218 ods. 6 druhý pododsek písm.) a bod v), so zreteľom na Akt o pristúpení Chorvátska, a najmä na jeho článok 6 ods. 2 druhý pododsek, so zreteľom na návrh Európskej komisie, so zreteľom na súhlas Európskeho parlamentu[1], keďže: (1) V súlade s rozhodnutím Rady 2013/.../EÚ[2] bol Dodatkový protokol k Dohode o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej na účely zohľadnenia pristúpenia Chorvátska k Európskej únii (ďalej len „protokol“) podpísaný s výhradou jeho uzavretia. (2) Protokol by sa mal schváliť, PRIJALA TOTO ROZHODNUTIE: Článok 1 Dodatkový protokol k Dohode o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej na účely zohľadnenia pristúpenia Chorvátska k Európskej únii sa týmto schvaľuje v mene Únie a jej členských štátov[3]. Článok 2 Týmto sa predseda Rady poveruje určiť osobu(-y) splnomocnenú(-é) uložiť v mene Únie a jej členských štátov schvaľovaciu listinu uvedenú v článku 9 ods. 4 protokolu. Článok 3 Toto rozhodnutie nadobúda účinnosť dňom jeho prijatia. V Bruseli Za Radu predseda [1] Ú. v. EÚ C […], […], s. […]. [2] Ú. v. EÚ L […], […], s. […]. [3] Text protokolu sa uverejní spolu s rozhodnutím o jeho podpísaní.
OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie o pozícii Rady k prijatiu rozhodnutia Európskeho parlamentu a Rady, ktorým sa stanovuje činnosť Únie na podporu iniciatívy Európske hlavné mestá kultúry na roky 2020 až 2033 /* COM/2014/0183 final - 2012/0199 (COD) */





2012/0199 (COD) OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie o pozícii Rady k prijatiu rozhodnutia Európskeho parlamentu a Rady, ktorým sa stanovuje činnosť Únie na podporu iniciatívy Európske hlavné mestá kultúry na roky 2020 až 2033 1. SÚVISLOSTI Dátum predloženia návrhu Európskemu parlamentu a Rade (dokument COM(2012) 407 final – 2012/0199 (COD)) || 20. júla 2012 Dátum stanoviska Výboru regiónov || 30. novembra 2012 Dátum stanoviska Európskeho hospodárskeho a sociálneho výboru || Neuvádza sa. Dátum pozície Európskeho parlamentu v prvom čítaní || 12. decembra 2013 Dátum prijatia pozície Rady || 24. marca 2014 2. Cieľ návrhu Komisie Súčasný právny základ iniciatívy Európske hlavné mestá kultúry (EHMK) (rozhodnutie 1622/2006/ES) obsahuje chronologický zoznam členských štátov, v ktorom sa uvádza poradie, podľa ktorého majú tieto štáty právo usporiadať podujatie do roku 2019. Vnútroštátne súťaže o titul sa otvárajú so šesťročným predstihom, aby mali mestá dostatok času pripraviť sa na rok, v ktorom budú nositeľmi titulu. Preto by sa mal v roku 2014 prijať nový právny základ týkajúci sa pokračovania iniciatívy EHMK, aby sa zabezpečil hladký prechod v roku 2020. V tejto súvislosti predložila Komisia návrh na rozhodnutie, ktoré pokrýva obdobie od roku 2020 až do roku 2033. 3. Pripomienky k pozícii Rady Po neformálnych trojstranných diskusiách, ktoré sa uskutočnili 17. septembra 2013, 16. októbra 2013 a 22. januára 2014, dospeli Parlament, Rada a Komisia k dočasnej politickej dohode o znení rozhodnutia. Rada potvrdila túto politickú dohodu 29. januára 2014 a 24. marca 2014 prijala svoju pozíciu v prvom čítaní. 4. Záver Keďže všetky zmeny zavedené do návrhu Komisie boli odsúhlasené počas neformálnych trojstranných diskusií, Komisia môže prijať zmeny, ktoré prijala Rada vo svojej pozícii v prvom čítaní.
Návrh ROZHODNUTIE EURÓPSKEHO PARLAMENTU A RADY o mobilizácii Fondu solidarity EÚ /* COM/2014/0348 final - 2014/ () */





DÔVODOVÁ SPRÁVA Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020[1], a najmä jeho článok 10 umožňuje mobilizáciu Fondu solidarity Európskej únie v rámci ročného stropu vo výške 500 miliónov EUR (v cenách roku 2011) nad rámec príslušných okruhov finančného rámca. V bode 11 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení[2] sa stanovujú spôsoby mobilizácie fondu. Podmienky oprávnenosti na finančné prostriedky z fondu sú uvedené v nariadení Európskeho parlamentu a Rady, ktorým sa mení nariadenie Rady (ES) č. 2012/2002[3], ktorým sa stanovuje, že suma maximálne 50 000 000 EUR vo viazaných a platobných rozpočtových prostriedkov sa zahrnie do rozpočtu na vyplácanie záloh. Komisia zahrnie tieto sumy do návrhu rozpočtu na rok 2015. Návrh ROZHODNUTIE EURÓPSKEHO PARLAMENTU A RADY o mobilizácii Fondu solidarity EÚ EURÓPSKY PARLAMENT A RADA EURÓPSKEJ ÚNIE, so zreteľom na nariadenie Európskeho parlamentu a Rady, ktorým sa mení nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie[4], a najmä na jeho článok 4a ods. 4, so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení[5], a najmä na jej bod 11, so zreteľom na návrh Európskej komisie, keďže: (1) Európska únia zriadila Fond solidarity Európskej únie (ďalej len „fond“), aby prejavila solidaritu s obyvateľstvom v regiónoch postihnutých katastrofami. (2) Článok 10 nariadenia (EÚ, Euratom) č. 1311/2013 umožňuje mobilizáciu fondu v rámci ročného stropu vo výške 500 miliónov EUR (v cenách roku 2011). (3) V článku 4a ods. 4 zmeneného nariadenia (ES) č. 2012/2002 sa stanovuje, že suma 50 000 000 EUR sa dáva k dispozícii na vyplácanie záloh prostredníctvom rozpočtových prostriedkov všeobecného rozpočtu Únie, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2015 sa mobilizuje Fond solidarity Európskej únie s cieľom poskytnúť prostriedky vo výške 50 000 000 EUR vo viazaných a platobných rozpočtových prostriedkoch. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ L 347, 20.12.2013, s. 884. [2] Ú. v. EÚ C 373, 20.12.2013, s. 1. [3] Ú.v. EÚ L XXX. [4] Ú.v. EÚ L XXX. [5] Ú. v. EÚ C 373, 20.12.2013, s. 1.
SK    SK 
 
 
 EURÓPSKA  
KOMISIA   
V Bruseli 13. 4. 2015  
COM(2015) 173 final  
2012/0360 (COD)  
  
OZNÁMENIE KOMISIE EURÓPSKEMU PARLAMENTU  
 
podľa článku 294 ods. 6 Zmluvy o fungovaní Európskej únie  
 
o 
pozícii Rady k prijatiu nariadenia Európskeho parlamentu a Rady, ktorým sa mení 
nariadenie Rady (ES) č. 1346/2000 o konkurznom konaní   
SK 2   SK 2012/0360 (COD)  
OZNÁMENIE KOMISIE EURÓPSKEMU PARLAMENTU  
 
podľa článku 294 ods. 6 Zmluvy o fungovaní  Európskej únie  
 
o 
pozícii Rady k prijatiu nariadenia Európskeho parlamentu a Rady, ktorým sa mení 
nariadenie Rady (ES) č. 1346/2000 o konkurznom konaní  
1. SÚVISLOSTI  
Dátum predloženia návrhu Európskemu parlamentu a Rade  
[dokument COM(2012) 744 final 2012/ 0360 (COD)]  13. 12. 2012.  
Dátum stanoviska Európskeho hospodárskeho a sociálneho výboru:  22. 05. 2013.  
Dátum pozície Európskeho parlamentu v prvom čítaní:  05. 02. 2014.  
Dátum prijatia pozície Rady:  12. 03. 2015.  
2. CIEĽ NÁVRHU KOMISIE  
Návrh Komisie, ktorým sa mení nariadenie o konkurznom konaní, bol prijatý 12. decembra 
2012. Jej hlavným cieľom je podpora „kultúry záchrany“ podnikov v EÚ. Hlavné prvky 
nového návrhu sú tieto: návrh rozširuje rozsah pôsobnosti nariadenia tak, aby bolo zahrnuté aj 
„preve ntívne“ konkurzné konanie, ktorého cieľom je záchrana podnikov, ako aj, aby bol 
zahrnutý väčší rozsah konkurzných konaní týkajúcich sa fyzických osôb; v návrhu sa 
ozrejmujú kritériá pre určenie jurisdikcie (centrum hlavných záujmov) a zdokonaľuje sa 
proces ný rámec pre preskúmanie súdnej právomoci; návrhom sa vytvára systém vzájomne 
prepojených insolvenčných registrov na účely zvýšenia transparentnosti, pokiaľ ide o 
dlžníkov; návrh posilňuje šance na záchranu podnikov predchádzaním začatiu vedľajších 
konaní v prípadoch, že sú záujmy miestnych veriteľov zaručené inak (tzv. „syntetických 
vedľajších konaní“); návrhom sa vytvára právny rámec na koordináciu konaní s členmi 
skupiny podnikov.  
3. PRIPOMIENKY K POZÍCII  RADY 
Rada vo svojej pozícii schvaľuje všetky zák ladné prvky návrhu Komisie, pričom navrhuje 
niektoré technické zmeny, pokiaľ ide o podrobnosti. Tieto zmeny zahŕňajú dodatočné 
opatrenia na boj proti špekuláciám pri výbere súdu zo strany spotrebiteľov, požiadavku, v 
zmysle ktorej je na syntetické vedľajši e konania nutný súhlas väčšiny miestnych veriteľov, a 
vytvorenie tzv. „koordinácie konania proti skupine“. Komisia tieto zmeny podporuje.  
Po neformálnych trojstranných diskusiách, ktoré sa uskutočnili 15. októbra a 10. novembra 
2014, dospeli Parlament, Ra da a Komisia k dočasnej politickej dohode o znení nového 
nariadenia o konkurznom konaní (prepracované znenie).   
Rada potvrdila túto politickú dohodu 4. decembra 2014 a 12. marca 2015  prijala svoju pozíciu 
v prvom čítaní.  
SK 3   SK 4. ZÁVER  
Keďže v šetky zmeny zavedené do návrhu Komisie boli odsúhlasené počas neformálnych 
trojstranných diskusií, Komisia môže prijať zmeny, ktoré prijala Rada vo svojej pozícii 
v prvom čítaní.
2013/0024 (COD)

OZNÁMENIE KOMISIE EURÓPSKEMU PARLAMENTU



podľa článku 294 ods. 6 Zmluvy o fungovaní Európskej únie



o

pozícii Rady k prijatiu nariadenia Európskeho parlamentu a Rady o údajoch, ktoré sprevádzajú prevody finančných prostriedkov

(Text s významom pre EHP)

1.Súvislosti

Dátum predloženia návrhu Európskemu parlamentu a Rade

[dokument COM(2013) 44 final – 2013/0024 (COD)] 6. február 2013 Dátum stanoviska Európskeho hospodárskeho a sociálneho výboru: 23. máj 2013 Dátum pozície Európskeho parlamentu v prvom čítaní: 11. marec 2014 Dátum predloženia zmeneného návrhu: neuvádza sa. Dátum prijatia pozície Rady: 20. apríl 2015

2.Cieľ návrhu Komisie

Cieľom tohto návrhu je revízia nariadenia (ES) č. 1781/2006 o údajoch o príkazcovi, ktoré sprevádzajú prevody finančných prostriedkov (ďalej len „nariadenie o prevodoch finančných prostriedkov“), takým spôsobom, aby finančné spravodajské jednotky a orgány presadzovania práva mali k dispozícii viac informácií, aby sa zlepšila vysledovateľnosť platieb a aby bol rámec EÚ aj naďalej v úplnom súlade s medzinárodnými normami.

V navrhovanom nariadení o prevodoch finančných prostriedkov sa stanovujú pravidlá, na základe ktorých poskytovatelia platobných služieb musia poskytovať údaje o príkazcovi, ale aj o príjemcovi, a to v rámci celého platobného reťazca, na účely predchádzania praniu špinavých peňazí a financovania terorizmu, ich vyšetrovania a odhaľovania, pričom tieto pravidlá sú do značnej miery založené na novom odporúčaní 16 o elektronických prevodoch, prijatom Finančnou akčnou skupinou (FATF) (FATF). Jeho cieľom je zabezpečiť jednotnú transpozíciu tejto medzinárodnej normy v celej Únii, a najmä to, aby nedochádzalo k žiadnej diskriminácii, pokiaľ ide o situácie s domácimi platbami v rámci členského štátu a cezhraničnými platbami medzi členskými štátmi.

Navrhované nariadenie umožní vnútroštátnym orgánom podnikať účinnejšie kroky proti praniu špinavých peňazí a financovaniu terorizmu na všetkých úrovniach.

Komisia zároveň navrhla aj revíziu smernice 2005/60/ES z 26. októbra 2005 o predchádzaní využívania finančného systému na účely prania špinavých peňazí a financovania terorizmu.

3.Pripomienky k pozícii Rady

V pozícii Rady sa odráža politická dohoda, ku ktorej dospeli Európsky parlament a Rada 16. decembra 2014, pričom táto pozícia zahŕňa prvky, ktoré navrhli obe inštitúcie. Komisia podporuje túto dohodu.

V dôsledku prevažne technického procesu na úrovni pracovnej skupiny Rady konečný kompromis teraz zahŕňa viaceré technické zmeny pôvodného návrhu Komisie, ktoré podľa Komisie pôvodné znenie návrhu zlepšili a posilnili jeho súlad s príslušným odporúčaním FATF.

Podobne aj parlament vo všeobecnosti podporil spomínané technické zmeny.

4.Záver

Komisia podporuje výsledky medziinštitucionálnych rokovaní a môže preto súhlasiť s pozíciou Rady v prvom čítaní.